

РЕПУБЛИКА СРБИЈА

НАРОДНА СКУПШТИНА

Одбор за европске интеграције

20 Број: 06-2/221-17

26. октобар 2017. године

Б е о г р а д

**ЗАПИСНИК**

 **ДВАДЕСЕТШЕСТЕ СЕДНИЦЕ ОДБОРА ЗА ЕВРОПСКЕ ИНТЕГРАЦИЈЕ**

**НАРОДНЕ СКУПШТИНЕ РЕПУБЛИКЕ СРБИЈЕ**

**ЧЕТВРТАК, 26. ОКТОБАР 2017. ГОДИНЕ**

 Седница је почела у 12.00 часова.

Седницом је председавала заменица председника Одбора Елвира Ковач. Седници су присуствовали чланови Одбора Жарко Мићин, Душица Стојковић, Звонимир Ђокић, Муамер Бачевац и заменици чланова Одбора Тања Томашевић Дамњановић, Оливера Пешић, Владимир Ђурић и Нада Лазић. Седници нису присуствовали чланови Одбора Милимир Вујадиновић, Драган Шормаз, Петар Јојић, Наташа Вучковић, Гордана Чомић, Хаџи Милорад Стошић и Младен Грујић.

На предлог председнице Одбора, једногласно је усвојен

**Дневни ред**

1. Одређивање делегације Одбора за састанак Конференције одбора за европске послове парламената држава чланица ЕУ (КОСАК), који се одржава у оквиру естонског председавања Саветом ЕУ, 26-28. новембра 2017. године у Талину, у Естонији.

1. Тачка

Заменица председника Одбора отворила је прву тачку дневног реда и обавестила присутне да је потребно одредити трочлану делегацију Одбора. На основу одржаних консултација са члановима и заменицима чланова Одбора предложила је да делегација у чијим су саставу Звонимир Ђокић, Владимир Ђурић и Елвира Ковач, учествује на састанку Конференције одбора за европске послове парламената држава чланица ЕУ (КОСАК), који се одржава у оквиру естонског председавања Саветом ЕУ, 26-28. новембра 2017. године у Талину, у Естонији.

Како се нико од присутних чланова и заменика чланова Одбора није јавио за реч, заменица председника Одбора је ставила на гласање предлог да у делегацији Одбора буду Звонимир Ђокић, Владимир Ђурић и Елвира Ковач. Предлог је прихваћен већином гласова.

Седница је завршена у 12.05 часова.

На седници Одбора је вођен тонски запис.

СЕКРЕТАР ОДБОРА ЗАМЕНИЦА ПРЕДСЕДНИКА ОДБОРА

Александар Ђорђевић Elvira Kovács

 (Елвира Ковач)